Z A P I S N I K
       s 21.  (tematske) sjednice Vijeća Mjesnog odbora „Sveti Duh“, od 02. veljače 2023.
u Mjesnoj samoupravi „Sveti Duh“, Dunjevac 15A
s početkom u 16:30 sati

NAZOČNI ČLANOVI VIJEĆA:
Branko Ančić, Nikola Šanta, Bojan Blažević, Sandra Bregant, Vladimira Matošin, Goran Jukić, Ljubomir Marić

OSTALI NAZOČNI:
Nevenka Antunović – stručni referent za rad tijela mjesne samouprave
Dražen Lučanin – predsjednik  VGČ Črnomerec
Zdenka Sviben – potpredsjednica VGČ Črnomerec
Jere Meić – član VGČ Črnomerec
Marija Kovač – ravnateljica OŠ Medvedgrad
N.N., D.-J.N., M.F., N.F., M.M., Z.R., D.L.,- stanovnici Strme ceste
Ž.J., T.Š., I.K., D.Š.  - stanovnici Topničke ulice
T.T. – Ulica  Fraterščica
K.F.F. – Ulica Podvinje

Predsjedava Branko Ančić, predsjednik Vijeća. 
Konstatira da je nazočno 7 od ukupno 7 članova Vijeća što zadovoljava da se odluke mogu pravovaljano donositi.
Prema tematici sjednice, pozvani su predstavnici Sektora za promet i Prometne policije ali od njih se nitko nije odazvao uz opravdanu ispriku.
Ujedno pozdravlja sve građane koji su došli kao i predstavnike Gradske četvrti Črnomerec.

Predsjednik predlaže usvajanje dnevnog reda.
Jednoglasno usvojen slijedeći: 
D n e v n i   r e d

1.	Strma cesta – prijedlog za prometnu regulaciju
2.	Topnička ulica – prijedlog za prometnu regulaciju
3.	Pitanja, prijedlozi i odgovori


Ad. 1.  Strma cesta – prijedlog za prometnu regulaciju

Predsjednik otvara sjednicu te pojašnjava razlog održavanja današnje sjednice. Sektor za promet je na temelju Zaključka Mjesnog odbora „Sveti Duh“ i Zaključka GČ Črnomerec predložio tri prijedloga koji su izvedivi za poboljšanje prometne regulacije u Strmoj cesti.

.	Zadržava se postojeća regulacija prometa i eventualna postava zaštitnih stupića na sjevernoj strani kolnika
.	Uspostava jednosmjerne regulacije prometa cijelom dužinom ulice u smjeru juga (zadržava se isti smjer)
.	Promjena sjera kretanja i uspostava jednosjedne regulacije prometa u smjeru sjevera cijelo dužinom ulice

Predsjednik otvara raspravu i uključuje građane pojedinačno da iznesu svoje mišljenje.
Nakon opsežne rasprave i zajedničkih mišljenja građana predložena je nova regulacija prometa u Strmoj cesti.

Nakon glasovanja vijećnika, jednoglasno je donesen slijedeći:

Z A K L J U Č A K
o prijedlogu prometne regulacije u Strmoj cesti


1.	Vijeće Mjesnog odbora Sveti Duh raspravljalo je o prijedlogu Sektora za promet, Klasa: 340-08/22-002/1776, Urbroj: 251-13-41-1/005-22-2, od 05. prosinca 2022., o predloženoj regulaciji prometa u Strmoj cesti.

2.	Vijeće je predložilo uspostavu jednosmjerne regulacije prometa od kružnog toka nakon ulice Bademovac)  u smjeru juga (zadržava se isti smjer), te dozvoljenom parkiranju vozila sa sjeverne strane ulice, uz obveznu dopunu horizontalne i vertikalne prometne signalizacije tako uređenih parkirališnih mjesta.

3.	Onemogućiti parkiranje i zaustavljanje vozila sa sjeverne strane Strme ceste počevši od označenog pješačkog prijelaza (kod raskrižja s ulicom Sveti Duh) prema zapadu u dužini 4 parkirališna mjesta, postavljanjem plastičnih ili nekih drugih stupića, a sve radi bolje preglednosti pješaka pri prijelazu označenog pješačkog prijelaza.

4.	Nastavno na točku 2. ovog Zaključka, Vijeće traži izmjenu Rješenja, Gradskog ureda za obnovu, izgradnju, prostorno uređenje, graditeljstvo, komunalne poslove i promet, Klasa: UP/I 340-08/22-002/2284, Urbroj: 251-10-41-1/002-22-2, od 28. studenog 2022., na način da se ukloni dopunska ploča E01(130) na Strmoj cesti kod raskrižja s Ulicom Sveti Duh.

5.	Ovaj Zaključak dostavit će se Gradskom uredu za mjesnu samoupravu, civilnu zaštitu i sigurnost te Vijeću Gradske četvrti Črnomerec na daljnje postupanje.


Ad. 2.  Topnička ulica – prijedlog za prometnu regulaciju

Predsjednik otvara raspravu o problemu parkiranja u Topničkoj ulici.

Daje riječ građanima koji se pojedinačno izjašnjavaju o problemu parkiranja te kažnjavanju vozača zbog  nepropisnog parkiranja u Topničkoj ulici.
Postoji mogućnost za uspostavljanje cca šest(6) uzdužnih parkirališnih mjesta uz južni rub kolnika, uz osnovni preduvjet uvođenja jednosmjerne regulacije prometa u cijeloj ulici. 
Nakon opsežne rasprave i zajedničkih mišljenja građana predložena je nova regulacija prometa u Strmoj cesti.

Nakon glasovanja vijećnika, jednoglasno je donesen slijedeći:


Z A K LJ U Č A K
o prijedlogu uvođenja nove regulacije prometa u Topničkoj ulici



1.	Vijeće Mjesnog odbora „Sveti Duh“ raspravljalo je o prometnoj regulaciji u Topničkoj ulici te problemu o nedovoljno parkirališnih mjesta.

2.	Slijedom očevida i rasprave, Vijeće predlaže da Topnička ulica bude jednosmjerna od ulice Dražice u smjeru istoka,  ukidanje pješačkog prijelaza kod ulice Dražice i uspostavu novoga pješačkog prijelaza prije ulice Dražice, proširenje kolnika s južne strane (nasuprot Doma sv. Maksimilijan) uspostavom maksimalnog broja parkirališnih mjesta.

3. 	Ovaj Zaključak dostavit će se Gradskom uredu za mjesnu samoupravu, civilnu zaštitu i sigurnost te Vijeću Gradske četvrti Črnomerec na daljnje postupanje.



Ad. 3.  Pitanja, prijedlozi i odgovori

Predsjednik  otvara raspravu.
Zdenka Sviben predlaže da se na temelju upita građana ukloni zeleni otok na križanju Topničke i Krčelićeve ulice.

Sjednica završila u 18:15 sati.



Zapisnik vodila:
Nevenka Antunović


KLASA:    024-08/23-003/178
URBROJ:  251-13-11-3/004-23-2
Zagreb,      01. veljače 2023.			
  


       Predsjednik Vijeća 
Mjesnog odbora „Sveti Duh“

           Branko Ančić

